Oficiālais Vēstnesis L 100 , 20/04/1991 Lpp. 0035 - 0040

Speciālizdevums somu valodā: Nodaļa 3 Sējums 37 Lpp. 0088

Speciālizdevums zviedru valodā: Nodaļa 3 Sējums 37 Lpp. 0088



Komisijas lēmums (1991. gada 20. marts) par tāda atbalsta atmaksāšanas pieteikumiem, ko dalībvalstis piešķir riekstu un/vai ceratoniju augļu ražotāju organizācijām (91/229/EEK) EIROPAS KOPIENU KOMISIJA, ņemot vērā Eiropas Ekonomikas kopienas dibināšanas līgumu, ņemot vērā Padomes 1972. gada 18. maija Regulu (EEK) Nr. 1035/72 par augļu un dārzeņu tirgus kopīgo organizāciju [1], kurā jaunākie grozījumi izdarīti ar Regulu (EEK) Nr. 3920/90 [2], un jo īpaši tās 14.g pantu, tā kā Padomes Regula (EEK) Nr. 789/89 [3] papildina atbalsta pasākumus augļu un dārzeņu ražotāju organizācijām, veicinot to dibināšanu, ieviesa papildu vienotas likmes atbalstu ražotāju organizācijām, kuru ekonomiskā darbība vērsta uz riekstu un/vai ceratoniju augļu ražošanu un tirdzniecību; tā kā Padomes Regula (EEK) Nr. 790/89 [4] nosaka papildu vienotas likmes atbalsta apmēru, ko paredz Regulas (EEK) Nr. 1035/72 14. panta b) apakšpunkts par ražotāju organizāciju dibināšanu; tā kā jānorāda zināma informācija attiecībā uz apstiprinājumu par izdevumu atbilstību Regulai (EEK) Nr. 1035/72 un jo īpaši tās 14. panta b) apakšpunkta prasībām atmaksāšanas pieteikumos par papildu vienotas likmes atbalstu, ko dalībvalstis piešķīrušas riekstu un/vai ceratoniju augļu ražotāju organizācijām, lai segtu to dibināšanas papildu izmaksas; tā kā, lai efektīvi pārraudzītu atmaksāšanas pieteikumus, dalībvalstis trīs gadus pēc galīgās atmaksāšanas nodrošina Komisijas pieejamību visiem atbalsta piešķiršanas apstiprinošiem dokumentiem; tā kā šajā lēmumā paredzētie pasākumi ir saskaņā ar Augļu un dārzeņu pārvaldības komitejas atzinumu, IR PIEŅĒMUSI ŠO LĒMUMU. 1. pants 1. Izdevumu atmaksāšanas pieteikumus saskaņā ar Regulas (EEK) Nr. 1035/72 14. panta b) apakšpunktu noformē atbilstoši šā lēmuma pielikumā norādītajam paraugam. 2. Kopā ar pirmo pieteikumu par atmaksāšanu dalībvalstis nosūta Komisijai to valsts īstenošanas un pārbaužu noteikumus un administratīvo norādījumu tekstus, kā arī veidlapas vai citus dokumentus, kas attiecas uz pasākuma pārvaldību. 2. pants Dalībvalstis trīs gadus no galīgās atmaksāšanas dienas nodrošina Komisijas pieejamību visiem atbalsta piešķiršanu apliecinošiem dokumentiem vai to rīcībā esošām apliecinātām kopijām, ko paredz Regulas (EEK) Nr. 1035/72 14. panta b) apakšpunkts, kā arī pilnu dokumentu komplektu par katru atbalsta saņēmēju. 3. pants Šis lēmums ir adresēts dalībvalstīm. Briselē, 1991. gada 20. martā Komisijas vārdā — Komisijas loceklis Ray Mac Sharry [1] OV L 118, 20.5.1972., 1. lpp. [2] OV L 375, 31.12.1990., 17. lpp. [3] OV L 85, 30.3.1989., 3. lpp. [4] OV L 85, 30.3.1989., 6. lpp. -------------------------------------------------- I PIELIKUMS Izdevumu atmaksāšanas pieteikumi saskaņā ar Regulas (EEK) Nr. 1035/72 14. panta b) apakšpunktu Vispārīgas piezīmes 1. Pieteikumu iesniegšana 1.1. Atsevišķu pieteikumu iesniedz par katru: - departamentu (Francijā), - apgabalu vai autonomo provinci (Itālijā), - nomi (Grieķijā), - autonomo apgabalu (Spānijā), - apgabalu vai autonomo apgabalu (Portugālē). 1.2. Atmaksāšanas pieteikumus un visu papildinformāciju trijos eksemplāros nosūta uz šādu adresi: Commission of the European Communities, Directorate General for Agriculture, EAGGF – Guidance (VI – G – 5), 120, rue de la Loi, B – 1049 BRUSSELS Lai atvieglotu sūtījumu piegādi, lūgums maksājuma pieteikumos un visā attiecīgajā sarakstē norādīt Eiropas Lauksaimniecības virzības un garantiju fonda (ELVGF) izmantoto dokumenta numuru. 2. ECU izmantošana Padomes Regulas (EEK) Nr. 4253/88 22. pantā paredzētajā ECU izmantošanā stingri jāievēro noteikumi Komisijas 1990. gada 2. jūlija Regulā (EEK) Nr. 1866/90 par ECU izmantošanas režīmu attiecībā uz struktūrfondu budžeta vadību [1]. Tie paredz, ka maksājumu pieteikumos ir: - izdevumu pārskati, kas pievienoti maksājumu pieprasījumiem, kuri ir ECU vai valsts valūtā; - dalībvalstis, norādot ECU vienības pārskatos, konvertē izdevumus no valsts valūtas uz ECU, izmantojot tā mēneša likmi, kad izdevumus iegrāmato tās iestādes grāmatvedības atskaitēs, kura atbild par programmas finanšu vadību. Tā ir mēneša likme, ko izmanto, lai izpildītu Eiropas Kopienu kopbudžetu, un ir iepriekšējā mēneša priekšpēdējās darba dienas likme; - izdevumu pārskati valsts valūtā jākonvertē ECU pēc tā mēneša likmes, kurā Komisija tos saņem; - Komisijai maksājumi jāizdara ECU. 3. Finanšu kontrole Ja pārkāpj Kopienas vai valsts noteikumus attiecībā uz Kopienas budžeta izdevumiem, stingri jāievēro tāds rīcības kodekss [2] par pārkāpumiem un pārkāpumu informācijas sistēmas organizēšanu, kas noteikts, lai piemērotu Regulas (EEK) Nr. 4253/88 23. panta 1. punktu. Zaudētās un vēlāk atgūtās summas vai atskaita no pieprasītā maksājuma, vai atmaksā ELVGF fondam. Par galīgajām atgūtajām summām un administratīvo un tiesas procesu norisi jāinformē Komisija Regulas (EEK) Nr. 4253/88 23. panta 1. punktā norādītos finanšu kontroles nepieciešamos pasākumus apstiprina dalībvalstis un nodrošina Komisijas pieejamību visiem attiecīgajiem kontroles ziņojumiem. +++++ TIFF +++++ [1] OV L 170, 3.7.1990., 36. lpp. [2] OV C 200, 9.8.1990., 3. lpp. -------------------------------------------------- II PIELIKUMS 19.… gada riekstu un/vai ceratoniju augļu ražotāju organizāciju izdevumu atmaksāšanas pieteikums saskaņā ar Regulas (EEK) Nr. 1035/72 14. panta b) apakšpunktu +++++ TIFF +++++ -------------------------------------------------- III PIELIKUMS 19.… gada riekstu un/vai ceratoniju augļu ražotāju organizāciju izdevumu atmaksāšanas pieteikums saskaņā ar Regulas (EEK) Nr. 1035/72 14. panta b) apakšpunktu — pirmais maksājums +++++ TIFF +++++ -------------------------------------------------- IV PIELIKUMS 19.… gada riekstu un/vai ceratoniju augļu ražotāju organizāciju izdevumu atmaksāšanas pieteikums saskaņā ar Regulas (EEK) Nr. 1035/72 14. panta b) apakšpunktu — otrais maksājums +++++ TIFF +++++ --------------------------------------------------